જાણીતા ફિલ્મ અભિનેતા અનુપમ ખેર પછી ભાજપ્ના રાષ્ટ્રીય મહાસચિવ રામ માધવનું ઓફિશિયલ ટ્વીટર એકાઉન્ટ પણ મંગળવારે થોડા સમય માટે હેક થયું હતું. જો કે પછી તેને રી-સ્ટોર કરી લેવામાં આવ્યું હતું. આ અંગેની માહિતી અનુસાર, અનુપમ ખેરના હેક્ડ અકાઉન્ટની જેમ જ રામ માધવના એકાઉન્ટમાં પણ થોડી વાર માટે તુર્કી ભાષામાં ટ્વીટસ જોવા મળ્યા હતા. તેમાંથી કેટલાક ટ્વીટસ હજુ પણ દેખાય છે. તેમાં એક ટ્વીટ પણ થયું હતું, આઈ લવ પાકિસ્તાન. અનુપમ ખેરના ટ્વીટના અંતમાં પણ હેકર્સે આઈ લવ પાકિસ્તાન લખ્યું હતું. એવામાં આશંકા વ્યક્ત કરાઈ રહીછે કે એક જ હેકરે બંનેનું એકાઉન્ટ હેક કર્યું હતું.